УТВЪРДИЛ:

ПРОФ. Д-Р ПЕТКО САЛЧЕВ

УПРАВИТЕЛ НА НЗОК

Приложение № 5

**ДОГОВОР**

**ЗА ПРЕДОСТАВЯНЕ НА ПОМОЩНИ СРЕДСТВА, ПРИСПОСОБЛЕНИЯ, СЪОРЪЖЕНИЯ И МЕДИЦИНСКИ ИЗДЕЛИЯ, В ТОВА ЧИСЛО ИЗРАБОТВАНЕ И РЕМОНТ, ЗАПЛАЩАНИ/ДОПЛАЩАНИ ОТ НЗОК**

**№ .......................... /.......………. 2022 г.**

Днес, 2022 г., в гр. ....................., на основание чл. 45, ал. 16 от Закона за здравното осигуряване (ЗЗО)

се сключи настоящият договор между:

НАЦИОНАЛНА ЗДРАВНООСИГУРИТЕЛНА КАСА, гр. София 1407, ул. Кричим № 1, БУЛСТАТ: 121858220, представлявана на основание чл. 20, ал. 1, т. 1 от ЗЗО от …………………………………………………………………………

– директор на Районна здравноосигурителна каса – гр. ,

седалище и адрес на РЗОК: гр. ,

ул. № ,

тел.: , факс: , e-mail: ,

наричана за краткост по-долу „възложител“ – от една страна,

и ,

*(наименование на търговеца, вид на търговеца, седалище и адрес на управление на лицето, което се е регистрирало като лице по чл. 88, ал. 1 от ЗХУ, имащо право да извършва дейност по предоставяне и ремонт на помощни средства, приспособления, съоръжения и медицински изделия),*

Със седалище и адрес на управление:……………………………………………………......

представляван от

*(имена по документ за самоличност)*

в качеството му на

ЕИК

Банкова сметка:

Банка:

BIC .

IBAN ,

открита на името на:

Тел.: , факс: , e-mail: ,

Притежаващ:…………………………………………………………………………………....

(удостоверение №/дата на регистрация)

на лице по чл. 88, ал. 1 от ЗХУ, имащо право да извършва дейност по предоставяне и ремонт на ПСПСМИ в посочения по-долу обект:

Адрес на търговския обект:

област , община ,

населено място: гр./с. ,

ул. № ...,

тел.: , факс: ,

отговорник на обекта:

......................................................................................................................................................,

*(имена по документ за самоличност)*

Адрес за кореспонденция (на търговеца):

Тел.: , факс:

E-mail: , мобилен телефон:

Регистрационен № на обекта в РЗОК: ……………………………………………………………..,

наричан по-долу за краткост „изпълнител“ – от друга страна, се сключи настоящият договор за следното:

**Глава първа**

**ПРЕДМЕТ НА ДОГОВОРА**

**Чл. 1.** Възложителят възлага, а изпълнителятсе задължава да осъществява дейности по предоставяне и ремонт на помощни средства, приспособления, съоръжения и медицински изделия (ПСПСМИ) – предмет на договора, при спазване разпоредбите на ЗЗО, Закона за хората с увреждания (ЗХУ), Закона за медицинските изделия (ЗМИ), Наредба № 10 от 2009 г. за условията, реда, механизма и критериите за заплащане от Националната здравноосигурителна каса на лекарствени продукти, медицински изделия и на диетични храни за специални медицински цели, и на помощни средства, приспособления, съоръжения, медицински изделия за хората с увреждания, договаряне на отстъпки и възстановяване на превишените средства при прилагане на механизъм, гарантиращ предвидимост и устойчивост на бюджета на НЗОК (Наредба № 10) и Наредба № 7 от 31 март 2021 г. за условията и реда за съставяне на списък на медицинските изделия по чл. 30а от закона за медицинските изделия и за определяне на стойността, до която те се заплащат (Наредба № 7) и Наредба за условията и реда за осъществяването и контрола на дейностите по предоставяне, ползване и ремонт на помощни средства, приспособления, съоръжения и медицински изделия за хора с увреждания.

**Чл. 2.** (1)Изпълнителят, чрез посочения търговски обект, се задължава да предоставя (отпуска) ПСПСМИ, в това число изработване или ремонт, посочени в утвърдената от НЗОК спецификация и спецификация-списък по чл. 63 от Наредба № 7/31.03.2021 г. (списъците).

(2) Изпълнителят отпуска ПСПСМИ по ал. 1 до стойността, в рамките на срока съгласно изискванията за експлоатационен срок и другите условия, посочени в списъка-спецификация.

(3) Изпълнителя отпуска ПСПСМИ по ал. 1, за които е оторизиран (упълномощен) от съответния производител/търговец на едро за предоставянето им в качеството му на лице по чл. 88, ал. 1 от ЗХУ.

(4) Изпълнителя предоставя ремонтни дейности на ПСПСМИ до стойността и другите условия посочени в списъка-спецификация.

**Чл. 3.** При изпълнение на предмета на настоящия договор изпълнителят използва специализиран софтуер на НЗОК за осъществяване на дейностите по отпускане, отчитане и заплащане на ПСПСМИ/ремонтни дейности, предназначени за хора с увреждания.

**Глава втора**

**УСЛОВИЯ И РЕД ЗА ПРЕДОСТАВЯНЕ И ЗАПЛАЩАНЕ НА ПСПСМИ, В ТОВА ЧИСЛО ИЗРАБОТВАНЕ ИЛИ РЕМОНТ, ОПРЕДЕЛЕНИ ИНДИВИДУАЛНО ЗА ЛИЦЕ С УВРЕЖДАНИЯ С МЕДИЦИНСКИ ДОКУМЕНТ**

**Чл. 4.** (1)НЗОК заплащаПСПСМИ за лица с увреждания, в това число ремонтни дейности, включени в спецификация-списък по чл. 63, ал. 1 от Наредба № 7 от 2021 г., при следните условия:

1. да са определени индивидуално за лицето с увреждане с медицински документ, издаден от лекарска консултативна комисия (ЛКК), териториална експертна лекарска комисия (ТЕЛК) или Националната експертна лекарска комисия (НЕЛК) при съобразяване на медицинските условия, експлоатационните срокове и необходимите медицински документи за предоставянето им;

2. при определянето им от комисиите по т. 1 да бъде посочен конкретния вид ПСПСМИ за хора с увреждания, индивидуализирани със съответния НЗОК-код от спецификацията по чл. 56 от Наредба № 7/31.03.2021 г.;

3. да е одобрено от управителя на НЗОК, съответно от директора на РЗОК заявление за отпускане на ПСПСМИ на лицето с увреждания, на упълномощено от него лице или на лицето по чл. 21, ал. 2, т. 2 – 4 от ЗХУ при следните критерии:

3.1. в случаите, когато стойността на заявлението със заявени ПСПСМИ е равна или по-висока от 1000 лв. одобрението се издава от управителя на НЗОК.

3.2. в случаите, когато стойността на заявлението със заявени ПСПСМИ е по-ниска от 1000 лв. одобрението се издава от директора на РЗОК.

(2) РЗОК издава одобрение и заплаща за ремонтна дейност на отпуснато ПСПСМИ в рамките на експлоатационния срок, като броя ремонти е съобразен с изискванията, посочени в спецификация-списък. Предоставянето на ремонтна дейност се извършва при спазване на следните условия:

1. да е подадено заявление от лицето с увреждане/ упълномощено от него лице до директора на РЗОК;

2. заявлението по т. 1 да е одобрено за предоставяне на съответната ремонтна дейност от директора на РЗОК.

(3) В случаите, при които ЛКК/ТЕЛК издават безсрочни протоколи/решения се издава еднократно одобрение от директор на РЗОК/управител на НЗОК, при спазване на условията посочени в спецификация-списък, като след изтичане на първоначалния експлоатационен срок не се подава ново заявление и започва да тече нов експлоатационен срок и брой лимитирани ремонти в него.

**Чл. 5.** Отпускането на ПСПСМИ за хора с увреждания се извършва при изпълнение на условията, посочени в чл. 4 от настоящия договор.

**Чл. 6.** (1) ПСПСМИ се отпускат на лица:

1. граждани на Република България;

2. граждани на друга държава – членка на Европейския съюз, Швейцария или държава – страна по Споразумението за Европейското икономическо пространство (Норвегия, Исландия и Лихтенщайн), за които се прилага законодателството на Република България, съгласно правилата за координация на системите за социална сигурност по смисъла на § 1, т. 22 от ДР на ЗЗО;

3. за които се прилага законодателството на Република България по силата на двустранни спогодби за социално осигуряване съобразно материалния и персоналния им обхват;

4. граждани на други държави, на които са предоставени права съгласно чл. 6 от ЗХУ, при условие че степента на трайно намалената работоспособност или видът и степента на увреждане са определени по реда на действащото законодателство в Република България.

(2) За идентифицирането на лицето изпълнителят изисква представяне на документ за самоличност на лицето с увреждания/приносителя, въвежда в специализирания софтуер ЕГН на лицето с увреждане, съответно личен номер на чужденец (ЛНЧ) или дата на раждане и идентификатора на издаденото одобрение или други, регламентирани в специализирания софтуер начини.

(3) За отпускането на предписаното/ите ПСПСМИ изпълнителят се идентифицира чрез квалифициран електронен подпис (КЕП) в специализиран софтуер на НЗОК.

**Чл. 7.** (1) Отпускането на ПСПСМИ се извършва само в търговския обект на търговеца.

(2) Отпускането на ПСПСМИ за хора с увреждания разрешени на база одобренията от НЗОК или съответната РЗОК се изпълняват без териториални ограничения.

**Глава трета**

**УСЛОВИЯ, РЕД И СРОКОВЕ ЗА ОТЧИТАНЕ И ЗАПЛАЩАНЕ НА ПСПСМИ И РЕМОНТНИ ДЕЙНОСТИ**

**Чл. 8.** (1) Изпълнителят (лицето по чл. 88, ал. 1 от ЗХУ) отразява в специализирания софтуер на НЗОК дейностите по отпускане на ПСПСМИ или извършване на ремонт, непосредствено след отпускането/извършването им. Достъпът до специализирания софтуер на НЗОК се осъществява с персонален или професионален КЕП по смисъла на чл. 13, ал. 2 от Закона за електронния документ и електронните удостоверителни услуги от:

1. Управителя на фирмата-изпълнител, която има обекти и за които НЗОК/РЗОК сключва договор. В този случай КЕП следва да бъде професионален.

2. Пълномощника за обекта, за който е сключен договор. В този случай КЕП следва да бъде професионален.

3. Отговорника на обекта по смисъла на чл. 88, ал. 4, т. 2 от ЗХУ. В този случай КЕП следва да бъде професионален.

4. Служители по трудов/граждански договор в обекта, които предоставят ПСПСМИ, в това число изработване и ремонтни дейности. В този случай се допуска лицето да има както професионален, така и персонален КЕП.

(2) Отпускането на ПСПСМИ и ремонтни дейности се извършва съгласно спецификация-списък по чл. 63, ал. 1 от Наредба № 7/31.03.2021 г.

(3) Отпускането на ПСПСМИ и ремонтните дейности се извършват в съответствие с одобреното от управителя на НЗОК, съответно от директора на РЗОК, заявление за отпускане/ремонт по чл. 4. Одобренията за ремонт се издават единствено от директора на РЗОК.

**Чл. 9.** (1) НЗОК заплаща на изпълнителите за отпуснатите от тях ПСПСМИ и извършените ремонтни дейности при спазване на условията по чл. 8.

(2) След изтичане на календарния месец, чрез специализирания софтуер на НЗОК се формира месечно известие, съдържащо одобрена и отхвърлена от заплащане дейност по отпускане на ПСПСМИ и ремонтни дейности, както и причината за отхвърлянето.

(3) Стойностите за заплащане на отпуснатите ПСПСМИ в месечното известие са съгласно спецификация-списък по чл. 63, ал. 1 от Наредба № 7/31.03.2021 г.

(4) Стойностите за заплащане на извършените ремонтни дейности в месечното известие са съгласно спецификация-списък по чл. 63, ал. 1 от Наредба № 7/31.03.2021 г.

(5) Месечното известие по ал. 2 се издава на лицата по ал. 1 по електронен път, чрез специализирания софтуер на НЗОК за всички отпуснати ПСПСМИ, съответно отчетената ремонтна дейност през предходния календарен месец, одобрени за плащане, в срок до **30 календарни дни** от края на отчетния период.

(6) Дейност се отхвърля от заплащане в случай, че отпуснатото ПСПСМИ, съответно отчетената ремонтна дейност, не отговаря на групата/подгрупата/групата по технически изисквания на ПСПСМИ, съответно на ремонтната дейност по одобреното заявление по чл. 8, ал. 3.

(7) Възражения във връзка с месечното известие по ал. 2 се подават в двуседмичен срок след получаване на месечното известие.

(8) Възраженията по ал. 7 се разглеждат и решават от РЗОК в едномесечен срок само след контрол. За одобрените за заплащане след контрол дейности, чрез специализирания софтуер на НЗОК се формира „известие след контрол“, което се подава по електронен път на лицата по ал. 1.

(9) За заплатените от НЗОК отпуснати ПСПСМИ, съответно ремонтна дейност, за които изпълнителят не е спазил условията и реда за отпускането/ремонта на ПСПСМИ, чрез специализирания софтуер на НЗОК се формира „известие след контрол“, което се подава по електронен път на лицата по ал. 1.

(10) Подаването на възражение по ал. 7 не е пречка за изплащане на останалите ПСПСМИ, съответно ремонтна дейност, които са одобрени от НЗОК.

(11) На базата на полученото месечно известие/известие след контрол, лицето по ал. 1 представя чрез информационната система на НЗОК електронен финансово-отчетен документ, съдържащ количества и стойности, идентични с одобрените стойности в месечното известие/известието след контрол. Електронният финансовоотчетен документ се предоставя на РЗОК в срок до **2 работни дни**, считано от деня, следващ получаването на месечното известие/известието след контрол.

(12) При подаване на електронен финансов документ по ал. 11 информационната система на НЗОК извършва автоматична проверка. При констатиране на грешки в електронните финансово-отчетни документи, свързани с регистрационни данни и реквизити, изпълнителят получава автоматична нотификация от информационната система на НЗОК и документите не се обработват от НЗОК до получаване на коректни електронни финансово-отчетни документи в сроковете по ал. 11.

(13) При успешно обработен електронен финансов документ от информационната система на НЗОК се извършва проверка и от РЗОК. При констатиране на грешки в електронен финансовоотчетен документ изпълнителят получава нотификация чрез профила си в информационната система на НЗОК и документът не се приема от НЗОК до получаване на коректен електронен финансовоотчетен документ в срок от един работен ден след получаване на нотификацията.

(14) НЗОК изплаща заявените средства за отпуснатите ПСПСМИ/извършените ремонтни дейности в срок до **15 работни дни** след представяне на финансовоотчетния документ по ал. 11. Условие за плащане на изпълнителя е точното и правилното попълване на документите съгласно настоящия договор и изпълнение на задълженията по договора.

(15) Всички дължими плащания се извършват от РЗОК по банков път, по посочена в договора от изпълнителя банкова сметка в срока по ал. 14, след представяне на финансовоотчетния документ.

(16) В случай че възложителят не заплати дължимите суми в срока, определен по предходния член, той дължи на изпълнителя законна лихва за просроченото време.

(17) Плащанията по този договор се извършват в левове по банков път по посочената от изпълнителя в договора банкова сметка.

(18) При неспазване на посочените в ал. 11 срокове за представяне на финансовоотчетните документи от изпълнителя обработката им и съответното заплащане се извършват в сроковете за следващ период на отчитане.

**Глава четвърта**

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10.** Възложителят осигурява уеб базиран специализиран софтуер за осъществяване на дейностите по отпускане, отчитане и заплащане на ПСПСМИ и ремонтни дейности, предназначени за хора с увреждания.

**Чл. 11.** (1) Възложителят се задължава да заплаща дължимите суми за отпуснатите и отчетени от изпълнителя ПСПСМИ и ремонтни дейности, при условията, реда и в сроковете, посочени в Глава трета.

(2) Възложителят се задължава да не предоставя на трети лица данни, освен в предвидените от закона случаи, които е получил при или по повод изпълнение на договора, относно извършваната от него дейност.

(3) Възложителят заплаща на изпълнителя по банков път дължимите суми за отпуснатите и отчетени по договора ПСПСМИ и ремонтни дейности, при условията и в сроковете посочени в Глава трета.

**Чл. 12.** Възложителят има право да упражнява контрол по изпълнение на сключения договор съгласно реда на този договор.

**Глава пета**

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 13.** (1) Изпълнителят се задължава да предоставя ПСПСМИ на лица с увреждания, определени индивидуално за лицето с увреждане с медицински документ, издаден от ЛКК, ТЕЛК или НЕЛК и одобрени за предоставяне от управителя на НЗОК/директора на РЗОК.

(2) Изпълнителя се задължава да предоставя ремонтни дейности, по отношение на всички предоставени от него ПСПСМИ, чрез притежавана от него собствена ремонтна база или съгласно сключен договор за ползване на ремонтна база. Медико-техническите лаборатории, които предоставят ПСПСМИ по индивидуална мярка следва да предоставят и ремонтни дейности.

**Чл. 14.** (1) Работното време на изпълнителя се посочва в заявлението за сключване на договора. Работното време се обявява на видно място на входа на търговския обект.

(2) През цялото работно време в търговския обект се отпускат ПСПСМИ, заплащани/доплащани от НЗОК.

(3) Търговският обект не може да бъде затворен за повече от 30 дни в рамките на една календарна година поради отсъствие на отговорника ѝ, освен в случаите по чл. 17, ал. 1.

(4) В случаите по ал. 3, когато отговорникът на търговския обект е единствен служител, работещ в него, обекта не работи в изпълнение на настоящия договор до завръщане на отговорника. В този случай на видно място задължително се поставя уведомление за срока, в който няма да се изпълняват одобрени заявления, както и адрес на най-близкия търговски обект, който отпуска ПСПСМИ/ремонтни дейности, заплащани/доплащани от НЗОК.

(5) При отсъствие на отговорника на обекта за период до 30 дни същия се замества от друг служител, включен в списъка на персонала на търговския обект.

(6) В случаите на отсъствие по ал. 5 управителят на фирмата-изпълнител или негов пълномощник уведомяват в тридневен срок възложителя относно заместващия служител, който ще изпълнява функциите на отговорник на търговския обект.

**Чл. 15.** (1) В случай че търговският обект е затворен за период над 30 дни поради независещи от изпълнителя причини, същият незабавно следва писмено да уведоми възложителя. В този случай договора не се прекратява и се прилага изискването за поставянето на уведомление за срока, в който няма да се изпълняват одобрените заявления, както и адрес на най-близкия търговски обект, който отпуска ПСПСМИ/ремонтни дейности, заплащани/доплащани от НЗОК.

(2) При промяна на отговорника на обекта изпълнителят уведомява НЗОК писмено за данните на новия отговорник в рамките на работния ден, на място в РЗОК или по електронна поща, сканирано с подпис и печат на търговския обект, или подписано с електронен подпис.

(3) В случай на невъзможност за изпълнение на задълженията на отговорника на обекта (поради смърт) и неназначен нов такъв по реда на ал. 2 изпълнителят прекратява изпълнението на договора, за което уведомява РЗОК. Отчетите и/или други изискуеми документи по реда на договора се правят от законния представител на изпълнителя, съответно от неговите наследници.

**Чл. 16.** (1) Изпълнителят се задължава да:

1. отразява в специализирания софтуер на НЗОК дейностите по отпускане на ПСПСМИ непосредствено след извършването им;

2. уведомява писмено или по електронна поща възложителя за промяна в обстоятелства в следните срокове:

2.1. до три дни от настъпване на промяна във:

а) търговската регистрация;

б) адреса на търговския обект;

в) банковата сметка;

г) обстоятелства от декларация(и) и други обстоятелства, удостоверени с документ, представен при сключването на настоящия договор.

2.2. уведомява възложителя в рамките на работния ден по електронна поща, сканирано с подпис и печат на търговския обект или подписано с електронен подпис при настъпила промяна в работното време на търговския обект или на периода, през който същият няма да работи;

3. отпусне точно определените индивидуално ПСПСМИ за лицето с увреждане с медицински документ, издаден от ЛКК, ТЕЛК или НЕЛК;

4. следи за настъпили промени в спецификацията-списък;

5. ползва специализирания софтуер на НЗОК съгласно указанието на управителя на НЗОК;

6. не извършва необоснован отказ за изпълнение на предписанията на ЛКК, ТЕЛК или НЕЛК;

7. оказва съдействие на контролните органи на НЗОК/РЗОК при извършваната от тях дейност.

(2) При промяна на адреса на търговския обект, като новия адрес е на територията на същата РЗОК; в този случай се подписва допълнително споразумение към договора и регистрационния номер на търговския обект се запазва.

**Чл. 17.** Всички уведомления във връзка с изпълнението, изменението или прекратяването на настоящия договор, извън посоченото изрично в него могат да се изпращат чрез доставчик на универсална пощенска услуга.

**Глава шеста**

**КОНТРОЛ НА ДЕЙНОСТИТЕ ПО ПРЕДОСТАВЯНЕ, В ТОВА ЧИСЛО ИЗРАБОТВАНЕ ИЛИ РЕМОНТ НА ПСПСМИ ЗА ХОРА С УВРЕЖДАНИЯ**

**Раздел първи**

**УСЛОВИЯ И РЕД ЗА ОСЪЩЕСТВЯВАНЕ НА КОНТРОЛ ПО ИЗПЪЛНЕНИЕ НА ДОГОВОРА**

**Чл. 18.** (1) Възложителят упражнява контрол по изпълнението на договора от изпълнителя чрез:

1. длъжностни лица – служители на НЗОК, определени със заповед на управителя на НЗОК или от оправомощено от него длъжностно лице;

2. длъжностни лица от РЗОК – контрольори, наричани за краткост контролните органи по чл. 72, ал. 2 от ЗЗО.

(2) Управителят на НЗОК или оправомощено от него длъжностно лице може със заповед да разпореди извършване на проверка от контрольори от РЗОК с участието на служители на НЗОК за осъществяване на контрол по сключените договори. Служителите на НЗОК могат да извършват проверки на територията на цялата страна по заповед на управителя на НЗОК или на оправомощено от него длъжностно лице. Служителите на РЗОК – контрольори, могат да извършват проверки на територията на съответната РЗОК по заповед на нейния директор или на оправомощено от него длъжностно лице, както и проверки на територията на съответната РЗОК или на територията на друга РЗОК, по заповед на управителя на НЗОК или на оправомощено от него длъжностно лице. За издаване на заповедта на управителя на НЗОК за извършване на проверка на територията на друга РЗОК контрольорите се определят по предложение на директора.

**Чл. 19.** (1) Контролните органи по чл. 72, ал.2 от ЗЗО извършват:

1. контрол върху декларираните обстоятелства при сключване на договора;

2. непосредствен контрол по изпълнението на договора;

3. проверки по повод постъпили жалби от хора с увреждания, във връзка с изпълнението на договора.

(2) Извършването на контролната дейност се осъществява по начин, който не затруднява дейността на изпълнителя.

(3) Изпълнителят е длъжен да осигури достъп на длъжностните лица на НЗОК/РЗОК при изпълнение на служебните им задължения до всички помещения на търговския обект, в който се съхраняват ПСПСМИ, предмет на договора.

(4) Изпълнителят е длъжен да оказва съдействие на длъжностните лица при изпълнение на служебните им задължения.

(5) Контролните органи по чл. 72, ал. 2 от ЗЗО имат право на достъп до:

а) всички помещения на търговския обект, в които се съхраняват и/или отпускат ПСПСМИ, предмет на договора;

б) трудовите договори на работещия в търговския обект персонал;

в) всички записи, свързани с изпълнението на този договор (предписване и предоставяне на ПСПСМИ, въведени в специализирания софтуер).

**Раздел втори**

**КОНТРОЛ НА ДЕЙНОСТИТЕ ПО ПРЕДОСТАВЯНЕ, В ТОВА ЧИСЛО ИЗРАБОТВАНЕ ИЛИ РЕМОНТНИ ДЕЙНОСТИ НА ПСПСМИ ЗА ХОРА С УВРЕЖДАНИЯ**

**Чл. 20.** (1) Контролът на дейностите по предоставяне на ПСПСМИ за хора с увреждания се осъществява от контролните органи по чл. 72, ал. 2 от ЗЗО.

(2) Лицата по ал. 1 проверяват съответствието между предписаните от лекарските експертни комисии и одобрени от Управителя на НЗОК/Директор на РЗОК и предоставените от изпълнителя ПСПСМИ за хора с увреждания.

(3) В случай на констатирано несъответствие изпълнителя възстановява заплатената стойност на отпуснатото ПСПСМИ от НЗОК.

**Чл. 21.** При нарушение на изискването за оторизация по чл. 2, ал. 3 изпълнителя възстановява на възложителя заплатената стойност за отпуснатите ПСПСМИ, а при повторно нарушение от същия вид възложителя има право да прекрати сключения договор с изпълнителя.

**Чл. 22.** (1) Контролът на ремонтните дейности се осъществява от контролните органи по чл. 72, ал. 2 от ЗЗО.

(2) Лицата по ал. 1 проверяват съответствието между одобрените от директор на РЗОК ремонтни дейности с предоставените от изпълнителя ремонтни дейности.

(3) В случай на констатирано несъответствие изпълнителя възстановява на НЗОК заплатената стойност на одобрения ремонт.

**Чл. 23.** (1) За извършените проверки контролните органи по чл. 72, ал. 2 от ЗЗО съставят протоколи, дават задължителни предписания за отстраняване на допуснати нарушения и определят срок за изпълнението им.

(2) Контролните органи по чл. 72, ал. 2 от ЗЗО уведомяват ИАЛ относно констатирани нарушения, свързани с дейностите по предоставяне и ремонт на ПСПСМИ от изпълнителя за предприемане на съответните действия.

(3) В случай на установени нарушения, които съдържат данни за извършено престъпление контролните органи по чл. 72, ал. 2 от ЗЗО незабавно уведомяват органите на прокуратурата.

**Чл. 24.** Получените от изпълнителя суми без правно основание, установени при проверка на контролните органи се възстановяват заедно с дължимата законна лихва начислена за периода от датата на получаването до датата на възстановяването им.

**Глава седма**

**СРОК НА ДЕЙСТВИЕ, ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 25.** Настоящият договор, сключен след провеждане на процедурата по договаряне, влиза в сила от **01.07.2022 г.** и е със срок на действие до приемането на нов спецификация-списък по реда на Наредба № 7/31.03.2021 г.

**Чл. 26.** (1) Възложителят и изпълнителят сключват допълнителни споразумения при:

1. промени в предмета, срока или други условия на договора;

2. промяна в нормативната уредба, която е относима към настоящия договор;

3. промяна на наименованието и/или адреса на управление на собственика на изпълнителя, без да се променя ЕИК на търговеца/дружеството.

(2) При сключване на допълнително споразумение към договора изпълнителят следва да представи в съответната РЗОК копия на документи, удостоверяващи променените обстоятелства.

**Чл. 27.** Страните могат да прекратят договора по взаимно съгласие чрез писмено споразумение.

**Чл. 28.** Възложителят прекратява договора без предизвестие с писмено уведомление:

1. когато се установи, че договорът е сключен в нарушение на изискванията на НЗОК въз основа на невярно декларирани от изпълнителя обстоятелства;

2. когато изпълнителят престане да отговаря на условията, при които е сключен договора и това е установено от контролните органи по предвидения ред.

**Чл. 29.** Договорът се прекратява, без която и да е от страните да дължи предизвестие, в следните случаи:

1. при невъзможност изпълнителят да осъществява задълженията си по този договор; в този случай изпълнителят незабавно уведомява писмено възложителя, като договора се прекратява от датата на уведомлението;

2. при прекратяване на заличаване на изпълнителя от регистъра по чл. 88, ал. 1 от ЗХУ;

3. при промяна на нормативната уредба, изключваща действието на целия или на част от договора – договорът се прекратява напълно или частично от датата на влизане в сила на съответната промяна или от датата на приключване на съответната нормативно установена процедура, засягаща действието на договора.

**Чл. 30.** Договорът се прекратява едностранно от изпълнителя с едномесечно писмено предизвестие до възложителя – от датата на изтичане на предизвестието.

**Чл. 31.** Изпълнителят има право да прекрати едностранно с едномесечно писмено предизвестие договора, в случай че възложителят системно не заплаща в срок дължимите по договора суми.

**Чл. 32.** Прекратяването на договора не освобождава възложителя от задължението да заплати на изпълнителя по представени редовни отчетни документи отпуснатите ПСПСМИ до момента на прекратяване на договора.

**Глава осма**

**ДРУГИ РАЗПОРЕДБИ**

**Чл. 33.** За всички неуредени в този договор случаи се прилагат разпоредбите на действащото законодателство в Република България.

**Чл. 34.** Страните по договора се задължават да се информират незабавно при възникване на обстоятелства, възпрепятстващи изпълнението на същия.

**Чл. 35.** Страните се задължават да се информират своевременно при промяна на обстоятелствата, послужили за основание за сключване на този договор.

Настоящият договор се подписа в два еднообразни екземпляра – по един за всяка от страните.

|  |  |  |
| --- | --- | --- |
| ЗА ВЪЗЛОЖИТЕЛЯ: |  | ЗА ИЗПЪЛНИТЕЛЯ: |
| .......................................... |  | .........................................  *(подпис на представителя и печат на изпълнителя)* |
| ДИРЕКТОР НА РЗОК:  .......................................... |  |
| ГЛ. СЧЕТОВОДИТЕЛ:  .......................................... |  | ОТГОВОРНИК НА ТЪРГОВСКИЯ ОБЕКТ: |
| ЮРИСКОНСУЛТ:  .......................................... |  | .........................................  *(подпис на отговорника на търговския обект и печат на изпълнителя.)* |
|  |